Hogy kezdjünk játszani, hogy szórakoztató is legyen?

Jäger Zoltán tollából: engedelmetekkel írnék egy leírást hogyan érdemes elkezdeni játszani az Elittel, hogy szórakoztató legyen.

### Első fázis: bevezetés

ajánlott hajó: Sidewinder

Ebben a fázisban csináljátok meg a játék tutoriáljait, a bevezetéseket, az első küldetéseket. Ezekről nem írok részletesen mert eléggé jól le vannak írva a játékban. Állitsátok be a controlt is (kelleni fog).

A kezdő zonában csinálgassatok a kezdő (jobbára szállító) küldetéseket. Ha elérted bármiből a 2. rankot (jobb oldali panelen mutatja), akkor ha elhagyod a kezdő zonát nem térhetsz vissza.

De ne is bánd, innentől kezdődik a játék.

Ajánlott tutoriálok a neten:

https://www.youtube.com/channel/UC0Rwxz4318EEQGHz\_z58nVA

Az Elite Dangerous egy komplex játék. Sok időt vesz igénybe hogy jól beletanulj.

### Második fázis: ismerkedés

ajánlott hajó: Cobra MK3

alternatív: Viper MK4 (kicsit combat beállítittságú)

Miután elhagytátok a kezdőt jó eséllyel lesz annyi pénzetek hogy vegyetek egy új hajót amit érdemes is megtenni.

Itt már kevésbé fogja a játék a kezeteket. Ebben a fázisban érdemes kiprobálni az összes elétek kerülő küldetést, és kipróbálni milyenek azok.

Némelyik nagyon rossz lesz amit soha többét nem akartok megcsinálni (lehet végig se viszitek), de pár tetszeni fog. A küldetések nagy része sajnos nem fizet jól, így ebben a szakaszban érdemes velük játszani amíg még a jutalom ezen a szinten jó. Ezzel kicsit körbe járjátok milyen aspektusai vannak a játéknak. Érdemes beszerezni egy collector limpet controllert, és persze némi cargo racket (állomáson vegyetek limpetet), és ha láttok valami értékeset akkor azt felszedni a limpettel.

Itt érdemes elkezdeni kicsit bounty huntingolni: bemenni egy rendszer csillaga mellett lévő nav pointhoz, a wanted shipekbe bele lőni, és életbe maradni addig míg a security szétlövi. Ez után a roncsból kijövő darabokat bescoopolni limpettel. Ez utobbi az engineering szempontjából releváns. Bármit láttok ami material azt scoopoljátok be limpettel (bal panelen a contaktoknál írja).

### Harmadik fázis: felkészülés

ajánlott hajó: Asp Explorer

Hamár a küldetések nagy részét kiprobáltátok és összejött pár millió kredit, akkor érdemes megvenni egy Asp Explorert.

https://roguey.co.uk/elite-dangerous/

ezen az oldalon tudtok keresni mit hol lehet venni.

Fontos új hajót mindig csak akkor vegyetek ha van annyi pénz hogy a modulok nagy része C szintű legyen és maradjon pénz rebuyra, elötte nem. A Frameshift drivet (FSD) mindig érdemes A-ra de laglaább B szintűre felhúzni hamar (vagy azonnal), és úgyan ez igaz a power distributorra is. Ezenkívűl pár shield booster is erőteljesen ajnálott (utility) valamint ha van szabad hely azt hull reinforcement package-al feltölteni (optimal slot).

Ebben a fázisban érdemes belekezdeni úgy igazán a pénz gyűjtésbe, illetve foglalkozni az engineeringgel.

Az engineeringnek hatalmas hatása van a hajó teljesitményére, de a magasabb szintű fejlesztésekhez rengeteg idő ráforditás kell, és gyorsan grindbe tud váltani. Így ha valaki csak azzal foglalkozik akkor gyorsan kitud égni. Sok materiál van aminek az összeszedése nem trivális, és a legtöbb akkor jön amikor nem is igazán kell. A combat utáni szétlött hajókból való gyűjtés nem frusztráló és rengeteget tud segíteni, és a bounty huntingolás közben wantedek utáni scan szintén hoz materiált. Ha ezt elég sokáig csináljuk akkor úgy jön material, hogy nem is grindolunk érte, de ez idő.

Azonban az egyes szintű engineering is hatalmasat tud dobni a hajón, és azoknak a kioldása elég könnyű. Az első engineer Felicity Farseeher, akinek meta alloy kell, amit a Fiastyúkban Maia rendszerben lehet szerezni (igen ez jó 300 fényévnyire van). Ez után ha feloldottuk tudunk húzni párat a moduljainkon, de figyelem, a modulra költött materiált nem lehet visszakapni, így csak maradandó modulet érdemes engineeringelni (másik ok amiért nem éremes túl korán kezdeni az engineeringet). Az Asp 5A Frameshiftdriveját már lehet is húzni long rangere, 5A FSD biztosan kelleni fog a késöbbiekben. Lehet pinnelni blueprintet is, de ha távolról húzol egy modulet az nem növeli az engineer szintjét.

Másik dolog amit érdemes beszerezni az a Guardian FSD booster. Ez az eszköz +10 fényév ugrótávot ad midnen hajóra. De ki kell oldani. Ehhez meg kell látogatni egy guardian romot, ami a lakott területtől (Bubble) olyan 1000 fényévnyire van (ekkorra ez már nem olyan vészes, egy tuningolt Asppal lehet nagyokat ugrani). Itt meg kell szerezni egy blueprintet úgy hogy leszállunk egy romhoz, és a pylonokat feltöltjük. Részletesen nem írom le, van róla tutorial, meg írás pl itt:

https://elite-dangerous.fandom.com/wiki/Guardian\_Frame\_Shift\_Drive\_Booster

Ez után egy tech brokernél kell unlockolni, és utána megvenni.

Végül pedig itt érdemes belekostolni a miningolásba is ami jelenleg a legtöbb pénzt hozza a játékban. Kezdetben érdemes a low temperature diamond laser mining, de késöbb jöhet a core mining is. Ehhez icy ringet kell találni, leszondázni a gyűrűt hostspotokért, és mining laserrel, refineryvel és limpetekkel (prosmector és collector) vadászni az aszteroidákat.

Szintén itt érdemes elmenni még, és összeszedni a raw materiálokat a Crystalline Shardokból. Ezekről azt kell tudni, hogy grade 5 raw materiált adnak, tehát ki lehet maxolni velük az összes raw materiált (materiál trader segítségével), de ezek is olyan 1500 fény évnyire vannak a Bubbletől.

https://elite-dangerous.fandom.com/wiki/Crystalline\_Shard

### Negyedik fázis: kezdünk belejönni

ajánlott hajó: Python

alternatív: Krait MK2 (combat), Krait Phantom (explore)

Ha megcsináltuk az elözzőeket, és összejött elég pénz akkor érdemes venni egy Pythont, vagy ha jobban tetszik Kraiteket. Mindegyik remek hajó, amit lehet el sem akarsz többé adni.

Emellett lehet érdemes megtartani egy lecsupaszitott ugrásra optimaliza az Aspot, vagy venni egy Diamondback Explorert / Haulert szintén ugrásra optamlizálva amit a Bubblen belüli utazásra használunk.

Itt érdemes már az engineeringre komolyabban ráfeküdni, ha még nem tettük volna meg. Kioldani amit érdemes. Ezt segítve pedig a combatra is komolyabban ráfeküdni, a Pythonban és a Kraitekben van erő, lehet velük menni gyűrűbe Resource Extraction zonba (RES) vadászni, komolyan combat küldiket csinálni. Jó móka és adja a manifactured materiált rendesen. Ha ebben a fázisba fekszünk rá az engineering komolyabbanre és az említett tevékenységeket követtük, akkor sokkal kevésbé lesz frusztráló a dolog.

A miningolást is érdemes csinálni még jobban, core miningot főleg (ha az éri meg jobban, ez változhat). Küldetést már nem érdemes csinálni, hacsak nem szórakozás céljából. Az explore beállitottságúak megtehetik első komolyabb több ezer fényéves utjaikat.

### Ötödik fázis: beteljesedés

ajánlott hajó: Anaconda

alternatív: maradni a Python/Krait családnál

Ha már van elég pénzünk, és tapasztalatunk akkor érdemes kiprobálni a nagyságos Anacondát. Persze nem mindenkinek fog tetszeni és lehet megválik tőle, de akkoris érdemes tudni milyen egy nagy hajót irányítani.

Érdemes kisérletezgetni minden hajóval már, keresni mi az igazi. Közben pedig probáljuk meg kioldani a Corvettet vagy a Cuttert (szintén tisztelet parancosló hajók). Húzzuk ki az engineeringeket, húzzuk maximumra a kedvenc hajónkat, és csináljuk meg a többi dolgot amit még nem csináltunk, például vadásszunk thargoidokra, vagy nézzük meg a thargoid "gépezetet".

https://elite-dangerous.fandom.com/wiki/Thargoid\_Surface\_Site

### Hatodik fázis: maximalizmus és fun

ajánlott hajó: ami szimpatikus

pár tipp: Fer-der-lance, Federal Corvette, Alliance Chieftain, Imperial Cutter, ...

Probáljunk ki minden amit még nem csináltunk, menjünk el a galaxis közepén lévő szupernehéz fekete lyukhoz, probáljuk ki a PvP-t, gyűjtsünk össze minden hajót, szerezzünk be egy Fleet Carrier, húzzuk ki a combat rankot Elitera, vagy csak álljunk egy gyűrűbe és kerülgessük a sziklákat cél nélkül, vagy menjünk le egy bolygó felszínén lévő canyonba és egy maxra kihúzott gyors hajóval probáljunk meg versenyezni a többiekkel, esetleg egy nagy gravitációjú bolygón flight assist off segítségével érjük el a normál térben a 5000 m/s sebességet. Látogassunk meg egy Lagrange ködőt, oldjuk ki a guardian fightereket, vegyünk részt a galagtikus háttér szimulációban és segítsünk/döntsünk meg egy frakciót, vegyünk rész egy community goalban, segítsük az emberiséget a thargoid háborúban vagy éppen segítsük a thagoidokat, szerezzük be a powerplay moduleokat. És még sorolhatnám.

Ez az egész nyilván egy útmutató, és mindenki úgy játsza a játékot ahogy neki szimpatikus. Lehet lesz valaki aki rögtön a PvPvel kezdi, vagy már a 2. hajójával elmegy meglátogatni a galaxis központot, vagy csak a Cobra meg Asp helyett egy Type 6-t vesz és űrkamionozik. Ez mind jó, egy a lényeg, hogy élvezd, és nem azért játsz hogy kreditet szerezz, hanem azért szerezz kreditet hogy játssz.

Pro tip: Li Yong-Rui uralta rendszerekben minden hajó és module -15% kedvezményt élvez.

### Pár hasznos (inkább szűkséges) oldal:

https://inara.cz/

https://eddb.io/

https://coriolis.io/

Köszönet az írásért : Jäger Zoltánnak